צ'יקה

ג'יין צ'יקה אורניקה (באנגלית: Jane Chika Oranika; נולדה ב-9 במרץ 1997),<ref name="birthday2"></ref> הידועה בשם הבמה צ'יקה (Chika), היא ראפרית, דוגמנית ושחקנית. היא זכתה לתשומת לב לראשונה ברשתות החברתיות, לפני החתמתה בחברת התקליטים וורנר רקורדס בשנת 2019. בשנה שלאחר מכן, נכללה ברשימת ה-Freshmen Class של ה-XXL וקיבלה מועמדות לקטגוריית "תגלית השנה" בטקס פרסי גראמי ה-63.

== ביוגרפיה ==
צ'יקה נולדה במונטגומרי שבאלבמה.<ref name="teen vogue"></ref> בגלל התעניינותה במוזיקה ובשירה סלאמית, למדה בבית הספר התיכון בוקר טי וושינגטון . היא התקבלה למכללת ברקלי למוזיקה, אך עקב עלויות שער הלימוד, היא נרשמה במקום זאת לאוניברסיטת דרום אלבמה . היא נשרה לאחר השנה הראשונה שלה, על מנת להתמקד בקריירה המוזיקלית שלה.<ref></ref>

== קריירה ==
=== מוזיקה ===
צ'יקה זכתה לראשונה לתשומת לב רחבה בעקבות פוסט באינסטגרם מ-9 בנובמבר 2016, יום לאחר הבחירות לנשיאות ארצות הברית 2016. בסרטון היא מכסה את עצמה בבסיס חיוור ואומרת "אפרו-אמריקאית? מעולם לא הרגשתי את זה, אף פעם לא שמעתי על זה, אף פעם לא טעמתי את זה, אף פעם לא הרחתי את זה". בתחילת 2017, היא יצרה את ה-#EgoChallenge, תוך שימוש בשיר של ביונסה הנושא את שם זה, על מנת לקדם חיוביות ואהבה עצמית לגוף. באותה השנה, הוציאה רמיקס לשיר "Shape of You" של אד שירן, וכן מיני-אלבום שירה בשם Full Bloom.<ref name="okayafrica shape of you"></ref><ref name="out.com shape of you"></ref><ref name="billboard shape of you"></ref>

בשנת 2018, צ'יקה הפכה לוויראלית, בזכות פריסטייל ראפ שביצעה על מקצבו של השיר "Jesus Walks" של קניה וסט. הפריסטייל נגע לתמיכתו של וסט בדונלד טראמפ, ומשך את תשומת ליבם של ג'יידה פינקט סמית', שון קומבס ואריקה באדו.<ref name="time"></ref> בהמשך, פרסמה פריסטייל העוסק בפרשת מותה של ניה וילסון .<ref name="essence"></ref> באוגוסט 2018 היא השתתפה בסינגל "Coulda Told Me" של רייצ'ל קרואו .<ref></ref>

באפריל 2019 הוציאה צ'יקה את סינגל הבכורה שלה, "No Squares". בחודש שלאחר מכן, התארחה בתוכנית האירוח ג'ימי קימל לייב, וביצעה אחד משיריה, "Richey v. Alabama".<ref name="business of fashion"></ref> השיר עסק בהצעת החוק להפלה של אלבמה מ-2019.<ref name="vice"></ref> באותו הקיץ, היא חתמה בחברת התקליטים וורנר רקורדס .<ref name="warner signs"></ref> באותה השנה, צ'יקה הוציאה שני סינגלים נוספים, "High Rises"<ref name="uproxx2"></ref><ref name="gehen press2"></ref> ו-"Can't Explain It" בהשתתפות צ'ארלי וילסון .<ref></ref><ref name="source"></ref> באותה השנה, השתתפה גם בשיר "Sabotage" של ג'וג'ו, שהגיע למקום ה-18 במצעד ההורדות הדיגיטליות של שירי R&B של הבילבורד.<ref name="billboard sabotage"></ref><ref name="sabotage chart"></ref>

בדצמבר 2019 הודיעה צ'יקה כי היא עובדת על מיני-אלבום בשם Industry Games.<ref></ref> ב-23 במרץ 2020, יצא המיני-אלבום. ב-11 באוגוסט 2020, נכללה צ'יקה ברשימת ה-Freshmen Class של ה-XXL .<ref></ref> בנובמבר 2020, קיבלה מועמדות לקטגוריית "תגלית השנה" בטקס פרסי גראמי ה-63.

=== סרטים ===
בשנת 2020, שיחקה צ'יקה בסרט "פרויקט פאוור" של נטפליקס.<ref name="IMDb"></ref>

=== אופנה ===
במאי 2019 הופיעה צ'יקה בפרסומת של קלווין קליין למותג ,<ref name="refinery29"></ref> וכתבה גם שירה לקמפיין S/S של המותג.<ref name="warner signs2"></ref> באותה השנה, השתתפה בפאנל "Business of Fashion" בשבוע האופנה בפריז והצטלמה לשער דצמבר של Teen Vogue.<ref name="essence lacy"></ref> היא הוכרה על ידי Business of Fasion כאחת מ-500 האנשים המובילים שמעצבים את תעשיית האופנה לשנת 2019.<ref></ref>

== חיים אישיים ==
צ'יקה היא הצעירה מבין שלוש בנות הוריה הניגרים-אמריקאים. היא ממוצא איגבו וגדלה באמונה של פנטקוסטליזם.<ref name="teen vogue2"></ref> צ'יקה מזדהה כביסקסואלית ומתייחסת למיניות שלה במוזיקה ובסרטונים שלה.<ref></ref>

== דיסקוגרפיה ==
=== מיני-אלבומים ===
* 2017: Full Bloom // A Poetry EP
* 2020: Industry Games

== פרסים ומועמדויות ==
{| class="wikitable sortable"
!ארגון
!שנה
!קטגוריה
!עבודה מועמדת
!תוצאה
!מקור
|-
!פרסי גראמי
|2021
|תגלית השנה
|עצמה
|
|<ref name="Grammys"></ref>
|}

== קישורים חיצוניים ==

== הערות שוליים ==

קטגוריה:ראפריות אמריקאיות
קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
קטגוריה:מוזיקאים להט"בים אמריקאים
קטגוריה:ביסקסואליות אמריקאיות
קטגוריה:אמריקאים ממוצא ניגרי
קטגוריה:אמריקאיות שנולדו ב-1997
קטגוריה:אמריקאים שנולדו ב-1997